Subject: Vs: Amnionimembraani toote kasutamine
From: "Taavet Reimers" <[email-masked]>
To: "Merje Metsoja" <[email-masked]>, "TA Info" <[email-masked]>
Date: Mon, 22 Dec 2025 14:07:53 +0200

Tere

Täname Teid pöördumise eest.

Ravimiamet on pädev asutus, kes väljastab tegevuslubasid inimrakkude ja
-kudede (sh amnionimembraani) hankimiseks ja käitlemiseks ning teostab
nende üle riiklikku järelevalvet.

Samuti tagab Ravimiamet, et kudedest valmistatud toodete kasutamine vastab
kvaliteedi- ja ohutusnõuetele, sh doonorluse, jälgitavuse ja kõrvaltoimete
raporteerimise osas.

Seega palume küsimustega pöörduda ka Ravimiameti poole.

Terviseameti vastused ja seisukohad küsimustele:

1.	Kas Teie hinnangul on toote kasutamist võimalik laiendada ka
väljapoole kudede ja rakkude käitlemise luba omavat raviasutust, nt
hooldekodudes või koduõenduses?

Oma taotluses toob taotleja välja:

Kuna AMNIODERM® on klassifitseeritud koeks Rakkude, kudede ja elundite
hankimise, käitlemise ja siirdamise seaduse alusel, siis saavad antud
teenust osutada ainult need tervishoiuteenuste osutajad, kellel on olemas
tegevusluba kudede hankimiseks ja/või käitlemiseks.

Terviseameti hinnangul tuleb lähtuda kehtivast seadusest.

2.	Taotleja on toonud välja, et toodet aplitseerib diabeediõde. Kas
Teie hinnangul võib ka toodet aplitseerida nt haavaraviõde, koduõde (vm
eriõde), kes on läbinud vastava koolituse?

Tervisemeti hinnangul ei pea aplitseerimine olema piiratud üksnes
diabeediõega, tingimusel, et aplitseerija vastab kindlatele nõuetele.

Aplitseerija peab olema tervishoiutöötaja ning töötama kudede ja rakkude
käitlemise luba omavas raviasutuses. Olema läbinud tootepõhise koolituse
(sh aseptika, näidustused, vastunäidustused, tüsistuste käsitlus) ning
olema pädev dokumenteerima protseduuri läbiviimist.

Tegemist on inimkudedest pärineva bioloogilise tootega, mille puhul on
oluline doonorite ohutus, seega tuleb tagada jälgitavus ning peab olema
kõrvaltoimete raporteerimise võimalus.

Koduõde, kes tegutseb iseseisvalt väljaspool raviasutuse vastutust ja ilma
vastava loata keskkonnas, ei ole sobiv aplitseerija, isegi kui tal on
erialane koolitus.

Parimat

Taavet Reimers

Terviseamet

Peadirektori asetäitja

Tervishoiu valdkond

Tel 527 1858

Saatja: Merje Metsoja <[email-masked]>
Saatmisaeg: esmaspäev, 22. detsember 2025 08:19
Adressaat: x Terviseamet info <[email-masked]>
Teema: Amnionimembraani toote kasutamine

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Lugupeetud Terviseameti spetsialist

Tervisekassale esitati tervishoiuteenuste loetelu muutmise taotlus nr 1662
<https://tervisekassa.ee/sites/default/files/TTL/2025/1662_taotlus_avalik.
pdf>  kroonilise diabeetilise jalahaavandi ravi lisamiseks loetellu,
kasutades biotehnoloogilist toodet AMNIODERM®.

Tegemist on koega (amnionimembraan), mida käsitleme Rakkude, kudede ja
elundite hankimise, käitlemise ja siirdamise seaduses (RKESS)
reguleerituna.

Seoses menetluses oleva taotlusega on meie küsimused Terviseametile
järgmised:

(1) Kas Teie hinnangul on toote kasutamist võimalik laiendada ka
väljapoole kudede ja rakkude käitlemise luba omavat raviasutust, nt
hooldekodudes või koduõenduses?

(2) Taotleja on toonud välja, et toodet aplitseerib diabeediõde. Kas Teie
hinnagul võib ka toodet aplitseerida nt haavaraviõde, koduõde (vm eriõde),
kes on läbinud vastava koolituse?

Oleme tänulikud Teie kirjaliku vastuse eest hiljemalt 02.01.2026.

Rahulikke jõulupühi soovides!

MERJE METSOJA
Teenusejuht
Teenuste hindamine

T: 53038930
E: [email-masked] <mailto:[email-masked]>
Liivalaia 36, Tallinn
    <https://www.youtube.com/channel/UC65du1Kajk0qvua45iRyquw>
<https://www.tervisekassa.ee/blogi>